Ricardo Vilas Quintáns

Ricardo Vilas Quintáns, nado en Treites, Cespón (Boiro) en 1894 e finado en Bico de Mar, Bealo (Boiro) o 2 de setembro de 1936, foi un campesiño e carpinteiro galego.

 Traxectoria 
Non militou en ningún partido político, aínda que colaborou co goberno local durante a Segunda República Española. Foi un dos milicianos do comité de defensa acusado de participar na voadura da ponte de Beluso, integrado na partida do cenetista José Saavedra García, coa intención de dificultar o avance do exército sublevado tralo Golpe de Estado do 18 de xullo de 1936. Estivo agochado no monte, mais foi apresado e asasinado por un grupo composto por trinta persoas nos muíños da Arribada, preto de Bico de Mar, onde ía pasar a noite, tras ser delatado por un veciño. Os seus restos repousan no cemiterio de Cespón, nunha lápida onde non figura o seu nome.

 Recoñecementos 
Foi homenaxeado polo Concello de Boiro no Día da Galiza Mártir de 2023 e o seu nome foi inscrito no monumento que conmemora os represaliados do concello na rotonda de Cimadevila.

 Vida persoal 
Estaba casado. O seu fillo Manuel foi alistado polo bando nacional e combateu na batalla de Teruel.

 Notas 

 Véxase tamén 
 Bibliografía 



Categoría:Asasinados polo bando nacional en Galicia
Categoría:Nados en Boiro
Categoría:Nados en 1874
Categoría:Finados en 1936